text: Cimber på vej til overskud
  14 december 2010 kl. 15.34
  Cimber Sterling flyver langsomt og sikkert mod overskud efter flere års trængsler.
  Det Sønderborg-baserede selskab kom ud af det seneste kvartal med et underskud på to millioner kroner. I det tilsvarende kvartal sidste år var underskuddet 40 millioner kroner.
  - Kursen er sat rigtigt, og vi er allerede nu på vej til at sikre sorte tal, siger direktør Jacob Krogsgaard i en selskabsmeddelelse.
  Selskabet har fået bedre styr på omkostningerne og prisfastsættelsen på flybilletter. Samtidig stiger salget.
  Billetpriserne stiger næste år med tre øre pr. kilometer. Det vil sige seks kroner for en tur mellem København og Aalborg.
  Selskabet har solgt fra af flyflåden for at styrke pengebeholdningen, og det vil frasælge aktiviteter, som ikke hører til kerneforretningen, nemlig flyrejser i ind- og udland.
  Aktiemarkedet kvitterede for selskabsmeddelelsen med en mindre kursstigning til 3,4 kroner.
  